b'\n_START_ARTICLE_\nZonza\n_START_SECTION_\nGeografija\n_START_PARAGRAPH_\nKraj le\xc5\xbei v hribovitem ju\xc5\xbenem predelu otoka Korzike znotraj naravnega regijskega parka Korzike, 36 km severovzhodno od Sart\xc3\xa8ne. Poleg hribovja zajema ob\xc4\x8dina tudi obalo ob Tirenskem morju severno od Porto-Vecchia, kjer se nahaja manj\xc5\xa1e ribi\xc5\xa1ko pristani\xc5\xa1\xc4\x8de in letovi\xc5\xa1\xc4\x8de Pinarello/Pinarellu, 20 km vzhodno od samega sredi\xc5\xa1\xc4\x8da ob\xc4\x8dine. Med hribovitim in primorskim delom ob\xc4\x8dine ne poteka nobena direktna cestna povezava. Po dolini reke Cavo/Cavu, ki izvira na vi\xc5\xa1ini 950 m jugovzhodno od Zonze in se po 22 km izliva v Tirensko morje, je speljana planinska pe\xc5\xa1pot.\n_START_SECTION_\nUprava\n_START_PARAGRAPH_\nOb\xc4\x8dina Zonza skupaj s sosednjimi ob\xc4\x8dinami Carbini, Levie in San-Gavino-di-Carbini sestavlja kanton Levie s sede\xc5\xbeem v istoimenskem kraju. Kanton je sestavni del okro\xc5\xbeja Sart\xc3\xa8ne.'